17.3.2023.
LV
Eiropas Savienības Oficiālais Vēstnesis
C 101 A/11
Curriculum vitae netiek uzskatīts par profesionālo pieredzi, izglītību vai attiecīgā gadījumā valodu zināšanas apliecinošu dokumentu.
Iesniedzot pieteikuma dokumentus, nedrīkst atsaukties uz dokumentiem, kandidatūras pieteikumiem vai citiem dokumentiem, kas augšupielādēti saistībā ar iepriekšēju pieteikumu.
3.3.2.
Atbilstību vispārīgajiem nosacījumiem apliecinošie dokumenti Šajā posmā nav jāiesniedz apliecinoši dokumenti par to, ka: — esat kādas Eiropas Savienības dalībvalsts pilsonis(-e), — esat tiesīgs(-a) izmantot visas pilsoniskās tiesības, — esat izpildījis(-usi) tiesību aktos noteiktās karaklausības saistības, — varat uzrādīt atbilstošas rekomendācijas par piemērotību attiecīgo pienākumu veikšanai, — protat kandidatūras pieteikumā minētās valodas, izņemot īpašus gadījumus, kas skaidri norādīti paziņojumā.
Jums ir jāizdara atzīme lodziņā “Godprātīgs apliecinājums”.
Izdarot šo atzīmi, jūs ar godavārdu apliecināt, ka atbilstat minētajiem nosacījumiem un ka sniegtā informācija ir patiesa un pilnīga.
Šie dokumenti tomēr būs jāuzrāda vēlāk darbā pieņemšanas procesā.
3.3.3.
Atbilstību īpašajiem nosacījumiem apliecinošie dokumenti Jums ir jāiesniedz atlases komisijai visa informācija un dokumenti, kas tai ļauj pārbaudīt kandidatūras pieteikumā minētās informācijas pareizību.
Diplomi un/vai citi apliecinājumi par pabeigtām mācībām Tiešsaistē kandidatūras pieteikumam pievienotu dokumentu veidā (vēlams, PDF formātā) ir jāiesniedz atestāti par vidējo izglītību, augstākās izglītības diplomi vai sertifikāti, kas apliecina paziņojumā pieprasīto izglītības līmeni.
Dokumentiem ir jābūt salasāmiem.
Atlases komisija šajā saistībā ņem vērā atšķirības starp dažādām Eiropas Savienības dalībvalstu izglītības sistēmām (šīs rokasgrāmatas I un II pielikums).
Ja diplomu ir izsniegusi trešā valsts, tam jāpievieno Eiropas Savienības dalībvalsts kompetentās iestādes izdota līdzvērtības deklarācija.
Attiecībā uz pēcvidusskolas mācību diplomiem ir jāpievieno pēc iespējas izsmeļošāka informācija, jo īpaši par studiju ilgumu un apgūtajiem kursiem, lai atlases komisija varētu izvērtēt diplomu atbilstību amata pienākumiem.
Ja ir iegūta tehniskā vai profesionālā izglītība vai arī ir pabeigts kvalifikācijas celšanas vai specializācijas kurss, jums ir jānorāda, vai tie ir bijuši pilna laika, nepilna laika vai vakara kursi, kā arī kursu priekšmeti un oficiālais ilgums.
Pievienojiet šo informāciju vienā dokumentā (vēlams, PDF formātā).
Profesionālā pieredze Ja paziņojumā ir prasīta profesionālā pieredze, tiek ņemta vērā tikai tā pieredze, kas iegūta pēc vajadzīgā diploma vai izglītības dokumenta saņemšanas.
Apliecinošajiem dokumentiem ir jāpierāda profesionālās pieredzes ilgums un līmenis, kā arī pēc iespējas izsmeļoši jāraksturo veiktie pienākumi, lai atlases komisija varētu izvērtēt pieredzes atbilstību amata pienākumiem.
Ja jums ir vairāki dokumenti, kas attiecas uz vienu un to pašu profesionālo pieredzi, tie jāaugšupielādē vienā dokumentā.
Platformā Apply4EP var augšupielādēt dokumentus, kas katrs nepārsniedz 5 MB.
Par visiem attiecīgajiem profesionālās darbības periodiem ir jāiesniedz apliecinoši dokumenti, proti: — izziņas no iepriekšējiem darba devējiem un pašreizējā darba devēja, kurās apliecināta profesionālā pieredze, kas vajadzīga dalībai konkursā / atlases procedūrā, — ja konfidencialitātes apsvērumu dēļ kandidāts(-e) nevar pievienot vajadzīgās darba izziņas, tad, lai šīs izziņas aizstātu, ir obligāti jāiesniedz darba līguma vai vēstules par pieņemšanu darbā un pirmā un pēdējā algas aprēķina izdrukas fotokopijas, — kā pierādījumus pašnodarbinātu personu darbībai (pašnodarbinātība, brīvās profesijas u. c.) var pieņemt rēķinus, kuros precīzi norādīti sniegtie pakalpojumi, vai jebkādus citus attiecīgus oficiālus apliecinošos dokumentus.